CELEX: 32014D0843
Language: lt
Date: 1416960000000
Title: 2014/843/ES, Euratomas: 2014 m. lapkričio 26 d. Komisijos įgyvendinimo sprendimas, kuriuo iš dalies keičiamas Įgyvendinimo sprendimas 2013/747/ES, Euratomas, kuriuo Jungtinei Karalystei leidžiama naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2014) 8924)

28.11.2014   
            
            
               LT
            
            
               Europos Sąjungos oficialusis leidinys
            
            
               L 343/31
            
         KOMISIJOS ĮGYVENDINIMO SPRENDIMAS
   2014 m. lapkričio 26 d.
   kuriuo iš dalies keičiamas Įgyvendinimo sprendimas 2013/747/ES, Euratomas, kuriuo Jungtinei Karalystei leidžiama naudoti tam tikrus apytikrius įverčius nuosavų išteklių iš PVM bazei apskaičiuoti
   
      
         (pranešta dokumentu Nr. C(2014) 8924)
      
   
   (Tekstas autentiškas tik anglų kalba)
   
      (2014/843/ES, Euratomas)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 371 straipsnį Jungtinė Karalystė gali ir toliau neapmokestinti tos direktyvos X priedo B dalyje nurodytų sandorių, jeigu ji tokių sandorių neapmokestino 1978 m. sausio 1 d.; į šiuos sandorius būtina atsižvelgti nustatant nuosavų išteklių iš PVM bazę;
            
         
               (2)
            
            
               2014 m. balandžio 22 d. atsakyme į Komisijos 2014 m. vasario 4 d. raštą dėl PVM nuosavų išteklių patikrinimų supaprastinimo (3) Jungtinė Karalystė paprašė Komisijos leisti apskaičiuojant Direktyvos 2006/112/EB X priedo B dalies 7 ir 9 punktuose nurodytų sandorių 2014–2020 finansinių metų nuosavų išteklių iš PVM bazę naudoti tarpinės bazės fiksuotas procentines dalis. Jungtinė Karalystė parodė, kad praeityje procentinės dalys laikui bėgant išlikdavo stabilios. Todėl Jungtinei Karalystei pagal Komisijos atsiųstą raštą turėtų būti leista apskaičiuojant nuosavų išteklių iš PVM bazę naudoti fiksuotas procentines dalis;
            
         
               (3)
            
            
               siekiant skaidrumo ir teisinio tikrumo, tikslinga nustatyti leidimo taikymo trukmę;
            
         
               (4)
            
            
               todėl tikslinga atitinkamai iš dalies pakeisti Komisijos įgyvendinimo sprendimą 2013/747/ES, Euratomas (4),
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2013/747/ES, Euratomas iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Siekiant apskaičiuoti nuosavų išteklių iš PVM bazę nuo 2013 m. sausio 1 d. iki gruodžio 31 d., Jungtinei Karalystei leidžiama naudoti apytikrius įverčius šių kategorijų sandoriams, nurodytiems Direktyvos 2006/112/EB X priedo B dalyje:
               
                            
                        
                        
                           žemės statybai tiekimas (9 punktas).“
                        
                     
         
               2)
            
            
               po 1 straipsnio įterpiami 1a ir 1b straipsniai:
               „1a straipsnis
               Apskaičiuojant Direktyvos 2006/112/EB X priedo B dalies 7 punkte nurodytų sandorių (ligoninės) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Jungtinei Karalystei leidžiama naudoti 0,01 % tarpinę bazę.
               1b straipsnis
               Apskaičiuojant Direktyvos 2006/112/EB X priedo B dalies 9 punkte nurodytų sandorių (pastatai ir žemė, ant kurios jie pastatyti) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Jungtinei Karalystei leidžiama naudoti 0,004 % tarpinę bazę.“
            
         
               3)
            
            
               2 straipsnis išbraukiamas.
            
         2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2014 m. lapkričio 26 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl bendros pridėtinės vertės mokesčio sistemos (OL L 347, 2006 12 11, p. 1).
   
      (3)  Ares(2014) 261136.
   
      (4)  2013 m. gruodžio 10 d. Komisijos įgyvendinimo sprendimas 2013/747/ES, Euratomas, kuriuo Jungtinei Karalystei leidžiama naudoti tam tikrus apytikrius įverčius nuosavų išteklių iš PVM bazei apskaičiuoti (OL L 333, 2013 12 12, p. 79).